《奉酬洪景伯》
宋代·谢伋

屏居常恨造门疏，觌面真如得异书。
昔年丹笔勘阁本，此日海异题坐舆。
幸接好音闻正始，岂惟妙句突黄初。
道山学士来车骑，还使林僧识佩鱼。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。